3) દીકરાનો ઉછેર. આપણા સમાજ માં છોકરાઓને સામાન્ય રીતે છોકરીઓનું માન જાળવતા શીખવાડાતું જ નથી. છોકરાઓને મોટેભાગે ઉછેર થી લઈને જ આડકતરી રીતે મનમાં ઘુસી ગયું હોય છે કે તેને સ્પેશ્યલ પ્રિવિલેજ પ્રાપ્ત છે. એ જે ઈચ્છે તે કરી શકે જયારે કે છોકરીને કઈ પણ કરવા માટે માતા-પિતાની કે મોટા ભાઈની સહમતી લેવી જરૂરી છે અને એટલે લગ્ન પછી પણ તે પોતાની પત્નીને જીવનસાથી તરીકે નહિ પણ પોતાને તેના માલિક તરીકે જોવે છે. અને એટલે પછી જે બાળકીના મનમાં ઠસાવામાં આવ્યું હતું કે હંમેશા સ્ત્રીઓએ જ સહન કરવાનું તે તેના દિમાગમાં વધુ દ્રઢ થાય છે. વધુમાં છોકરાને એવું તો શીખવવામાં આવે છે કે છોકરા રડે નહિ. રડે એ છોકરો બાયલો કહેવાય. મતલબ અજાણતા જ એના મનમાં આપણે એ વિચારનું રોપાં કરી રહ્યા છે કે છોકરીઓ રડ્યા જ કરે. અને છોકરો રડે નહીની સાથે છોકરો રડાવે નહિ શીખવતા ભૂલી જઈએ છે આપણે. જાણતા અજાણતા પણ આપણે કોઈ એવો વિચાર તો બાળકના મનમાં નથી રોપી રહ્યાને તેનું આપણે ધ્યાન રાખવું જ રહ્યું.